એક યુવતીને ટેરેસ પર ઊભેલી અને કૂદકો મારવાની તૈયારી કરતી જોતાં લોકો ટેન્શનમાં આવી ગયા હતા. લોકોએ બૂમાબૂમ કરી એથી લિફ્ટમૅનને કંઈક ગરબડ લાગતાં તે જોવા માટે બહાર આવ્યો. તેણે કહ્યું કે ‘અડધા કલાક પછી આસપાસની બિલ્ડિંગોના લોકોએ મને કહ્યું કે તમારા બિલ્ડિંગની ટેરેસ પર એક છોકરી રડી રહી છે અને તે નીચે કૂદી પડવાની તૈયારીમાં છે. હું તરત બીજા લોકોને લઈને બિલ્ડિંગની ટેરેસ પર ગયો ત્યારે જોયું કે યુવતી ટેરેસ પરથી કૂદકો મારી શકે એ રીતે ઊભી હતી. તે પોતાનાં કાંડાં કાપી રહી હતી. એ વાત દાવાનળની જેમ ફેલાઈ અને ફાયર-બ્રિગેડ અને પોલીસને બોલાવવામાં આવી. નીચે લોકોનું ટોળું જમા થવા લાગ્યું. એને કારણે પોલીસ અને ફાયર-બ્રિગેડની ટીમને ત્યાં પહોંચતાં મોડું થયું.’